บลจ.ทิสโก้ส่งกองตราสารหนี้11เดือนขาย
บลจ. ทิสโก้ เปิดขายกองทุนเปิด ทิสโก้ ตราสารหนี้โรลอัพ 11ตอบโจทย์นักลงทุนที่ต้องการลงทุนระยะสั้น&nbsp; เพื่อสร้างโอกาสทำกำไรในช่วงดอกเบี้ยขาขึ้น
6 มิ.ย. 2554

บลจ. ทิสโก้ เปิดขายกองทุนเปิด ทิสโก้ ตราสารหนี้โรลอัพ 11ตอบโจทย์นักลงทุนที่ต้องการลงทุนระยะสั้น  เพื่อสร้างโอกาสทำกำไรในช่วงดอกเบี้ยขาขึ้น
นายธีรนาถ รุจิเมธาภาส กรรมการผู้จัดการ บริษัทหลักทรัพย์จัดการกองทุน (บลจ.) ทิสโก้  เปิดเผยว่า บลจ.ทิสโก้ เตรียมเปิดขายกองทุนเปิด ทิสโก้ ตราสารหนี้โรลอัพ 11 ซึ่งเป็นกองทุนรวมตราสารหนี้ที่ไม่กำหนดอายุโครงการ มูลค่าโครงการ 1,000 ล้านบาท โดยจะทำการเสนอขายทุกๆ 6 เดือน เสนอขายครั้งเดียววันที่ 7-13 มิ.ย.2554 ผู้ที่สนใจสามารถจองซื้อขั้นต่ำ 20,000 บาท ได้ที่ธนาคารทิสโก้ ทุกสาขา
กองทุนดังกล่าวเน้นการลงทุนในระยะสั้น ที่ให้ผลตอบแทนสูงในภาวะทิศทางดอกเบี้ยอยู่ในช่วงขาขึ้น โดยจะนำเงินไปลงทุนในตราสารแห่งหนี้ที่เสนอขายทั้งในประเทศและหรือต่างประเทศบางส่วน  
"จากการที่คณะกรรมการนโยบายการเงิน (กนง.) ได้มีมติปรับขึ้นอัตราดอกเบี้ยอย่างต่อเนื่องในช่วงครึ่งปีแรกนั้นก็เพื่อให้สอดรับกับภาวะเงินเฟ้อที่ยังคาดว่าจะสูงขึ้นอย่างต่อเนื่อง โดยเราคาดว่าอัตราดอกเบี้ยนโยบายในสิ้นปีนี้น่าจะอยู่ที่ระดับอย่างน้อย 3.50% จากปัจจุบันอยู่ที่ 3.00%  ดังนั้นการลงทุนที่เหมาะสมตอนนี้จึงยังควรเป็นการลงทุนในระยะสั้นหรือไม่เกิน 6 เดือน เพื่อไม่ให้เป็นการเสียโอกาสจากการลงทุนในช่วงที่อัตราดอกเบี้ยยังเป็นขาขึ้น"นายธีรนาถกล่าว